
מועצה מקומית שהם
פרוטוקול ישיבת מליאה מס' 4
יום שלישי,  י"ג   באייר  תש"ע, 27.4.10

                        יצחק שטרנברג, איתן פטיגרו, שימי אלבאז, איציק בונצל, יצחק דהן, 
                        יוסי לוי.

התנצלה   :      משה מזרחי, חגית וינטראוב.

                        עו"ד מורן דדשוב, אורנה בן חיים, יוסף גזאצ'ו, תמי בן נביא, רינת מרציאנו 

1. תעודת הוקרה ליוסף גזאצ'ו – שיאן ישראל בריצת 10,000 לקראת מרוץ שהם ה- 4

יו"ר  :
אני מתכבד להעניק ליוסף גזאצ'ו, מאמן הריצה של שהם תעודת הוקרה על הישגיו. יוסף
                   קבע שיא ישראלי חדש בזמן של  28.37.48 דק' ושבר את שיאו של גמליאל מ-1984 בריצת 
                   10,000 מ' באצטדיון הדר יוסף. בשהם יוסף גזאצ'ו ייסד וגיבש את קבוצת הרצים    
                   שמשתתפים בתחרויות ברחבי הארץ , גם מנכ"ל המועצה הצטרף לקבוצה וביום חמישי 
                   הם יוצאים לתחרות "מהר לעמק" בצפון, נאחל להם בהצלחה. לך יוסף תודה והצלחה 
                   בהמשך.
אורנה בן חיים :
יוסף גזאצ'ו יצר קבוצה מגובשת כמו משפחה עם הרבה אהבה ותמיכה לאורך כל הדרך. 
                   אני רוצה לציין שפעילותך יצרה קהילה מגובשת תוך שילוב של רצים מקצועיים וכאלה 
                   שרצים לשם תחביב.
  יוסף גזאצ'ו  :
אני רוצה להודות לכולם על החום האהבה שאני זוכה לה בישיבה הנוכחית, מהקהילה 
                   בשהם בכלל ומכל הקבוצה שרצה איתי כבר מספר שנים. תודה רבה.

    קבוצת תושבים מבקשת להעלות את נושא שצ"פ שכונת סחלבים.

יו"ר
:
אנו נזמן בנושא ישיבה בהשתתפות חברי המועצה.

2. שנת החינוך – מצגת ביה"ס ניצנים – תמי בן נביא – מנהלת ביה"ס
יו"ר   :
הערב במסגרת שנת החינוך מנהלת ביה"ס ניצנים, תמי בן נביא תציג בפנינו את עיקרי 
                   תוכנית העבודה של בי"ס ניצנים  לשנה"ל תש"ע. 
תמי :
ערב טוב, נמצאים איתי רינת מרציאנו מחנכת ורכזת התנדבות קהילתית והתלמידה 
                   תמר רימון.


הערכים המרכזיים בבסיס החזון של בית הספר :
1. רגישות-   יחס אישי ורגיש לצורכי הזולת, המשקף אכפתיות. 
2. עידוד - טיפוח תחושת המסוגלות העצמית  (Self Efficacy) .
3. מקצועיות-    תוכנית עבודה מותאמת לכל תלמיד בתחום הלימודי והחברתי.
4. התמדה-  עשייה עקבית ורצופה בטיפוח התלמידים המונעת ע"י יעדי התוכנית והפעולות למימושן.
5. כבוד - התנהלות עפ"י תפיסת הסמכות המכבדת : הצבת גבולות ואכיפתן ודיאלוג אמפאתי.  
6. בית ספר "ניצנים" כמנוף לחיים  בריאים - המטרה: יצירת סביבה לימודית חינוכית התומכת ומקדמת בריאות.  היעדים: העלאת המודעות לאורח חיים בריא כזכות הבסיסית של האדם. הקניית ידע , כלים והרגלים לבחירת התנהגות מקדמת בריאות.                                                                                                                        טיפוח אחריות לבריאות אישית, חברתית וסביבתית. 
7. שמירה על הסביבה כאורח חיים בית ספרי - נושאי הלימוד: סביבה נקייה, חומרים בסביבה, יחסי גומלין בין האדם וסביבתו, ניצול משאבי הטבע. פיתוח בר קיימא התועלת משימוש בחומרים טבעיים ופתרונות אפשריים, שמירת צמחי בר ובע"ח למען אי הכחדתם ומניעת  סבלם של בעלי-חיים, מודעות למקורות הזיהום ופתרונות למניעת זיהום, השפעת האדם על יצורים חיים והצורך בחוקים להגנת הסביבה, בפיקוח ואכיפה ופעולותיו של האדם לשמירת הסביבה. 
8. חינוך לערכים –נתינה : אימוץ גדוד נשר, אימוץ מעון לילדים בסיכון בראש העין, אימוץ מחלקת אורטופדיה ילדים בתל השומר, תרומת כספים לילדה חולת סרטן תושבת שהם.
            המורה רינת מרציאנו והתלמידה תמר רימון מציגות פרויקטי התנדבות.

יו"ר :

תודות לתמי בן נביא מנהלת ביה"ס ניצנים, לרכזת התנדבויות, רינת מרציאנו ולתלמידה 

                 
תמר רימון. המשיכו בעשייה החיובית. 
3. אישור פרוטוקול ישיבת מליאה מס' 3 מיום 16.3.10

יו"ר
:
האם יש הערות לפרוטוקול ישיבת מליאה מס' 3, מיום 16.3.10 ?
        מחליטים פה אחד


    לאשר  פרוטוקול ישיבת מליאה מס' 3 מיום 16.3.10 .

4. חוק הרשויות המקומיות (אכיפה סביבתית – סמכויות פקחים) התשס"ח - 2008 
יו"ר
:
הצגנו בעבר את נושא חוק האכיפה הסביבתית וההתאמה הנדרשת בין חוקי העזר 
                   הקיימים לחוק האכיפה הארצי. 

מתניהו :
סוקר בפני חברי המליאה את המלצות עו"ד שרון מדל ארצי בנושא.
           מחליטים פה אחד
              לאשר המלצות היועצת המשפטית כמפורט בחו"ד, בכל הנוגע לאימוץ 
              חוק האכיפה הסביבתית הארצי ולהמשיך יישום חוקי עזר מסוימים:          
                 בשלב א': "לפי הצעת ראש המועצה ובהסכמת היועץ המשפטי של 
                                        המועצה מחליטים, כי יוחלו חוקי העזר הקובעים עבירות 
                                        שיסודותיהן דומים ליסודותיהן של עבירות על חיקוקי 
                                        סביבה כהגדרתם בחוק הרשויות המקומיות (אכיפה 
                                       סביבתית – סמכויות פקחים) התשס"ח 2008."

                 בשלב ב'  - לאחר השלמת הסמכת הפקחים : 
                                        "לפי הצעת ראש המועצה ובהסכמת היועץ המשפטי של המועצה 
                                        מחליטים כי כאשר יושלם הליך הפקחים על פי דין, יוחלו סעיפים 
                                        בחוקי עזר הקובעים עבירות שיסודותיהן דומים ליסודותיהן של 
                                       עבירות על חיקוקי סביבה כהגדרתם בחוק הרשויות המקומיות 
                                       (אכיפה סביבתית – סמכויות פקחים) התשס"ח 2008: 
יוחל סעיף 8 לחוק עזר לשוהם (שמירת איכות הסביבה, מניעת מפגעים ושמירת הסדר והנקיון), התשנ"ו -1996, אשר עניינו 'הדברת מזיקים בידי העיירה'.  

יוחל סעיף 17 ג לחוק עזר לשוהם (שמירת איכות הסביבה, מניעת מפגעים ושמירת הסדר והנקיון), התשנ"ו -1996, אשר עניינו 'החזקת בע"ח'. 

יוחל סעיף 57 לחוק עזר לשוהם (שמירת איכות הסביבה, מניעת מפגעים ושמירת הסדר והנקיון), התשנ"ו -1996, אשר עניינו 'רעש'.

יוחל סעיף 112 לחוק עזר לשוהם (שמירת איכות הסביבה, מניעת מפגעים ושמירת הסדר והנקיון), התשנ"ו -1996, אשר עניינו 'הפעלת מערכת אזעקה בעסק'.

יוחל סעיף 115 לחוק עזר לשוהם (שמירת איכות הסביבה, מניעת מפגעים ושמירת הסדר והנקיון), התשנ"ו -1996, אשר עניינו 'רעש הנשמע באזור מגורים'. "

5. תב"רים לאישור

יו"ר :
עבודות שיקום מערכות מים – תב"ר 319 : עדכון תקציב הפרויקט לסך של
600,000 ₪ במקום 550,000 ₪. מקור המימון לתוספת הוא מרשות המים סך של 20,000 ₪ ומק.ע.פ. סך של 30,000 ₪. הפרויקט מיועד להחלפת קו מים ברחוב הקשת, החלפת מגופים והידרנטים בישוב ופתרון אקוסטי לתחנת השאיבה בשכונת רקפות.
בית כנסת בשכונת סחלבים – תב"ר 324 : תוספת של 5,000 ₪ לפרויקט מק.ע.פ. סה"כ   
סכום התב"ר – 105,000 ₪.
ריהוט וציוד למרכז יחד – תב"ר 379 : רהוט וציוד למועדון חוויה שמפעילה מחלקת     הרווחה. סה"כ תקציב בסך 50,000 ₪. מקור המימון מקרן שלם.
שכונת רקפות (מ"ה) – 60 מגרשים – תב"ר 380 : פיתוח תשתיות צמודות קרקע ותשתיות על בשכונת רקפות (מ"ה), בסך של 13,544,369 ₪. מקור המימון הוא תשלום אגרות והיטלים של רוכשי 60 המגרשים. עפ"י החלטת המועצה תעביר המועצה לחכ"ל עפ"י התקציב שאושר בחכ"ל לשנת 2010, 60% מסך התקבולים.


עלויות הפיתוח בתוך המגרשים יגבו ישירות ע"י החברה הכלכלית.

מחשוב מוסדות חינוך – תב"ר 371 : שינוי מקור המימון של התב"ר. במקום הכנסות מקרנות הרשות, המימון יהיה מהתקציב הרגיל. מיועד למחשבים ותשתיות למחשבים, מחשב לכל מורה.
מעבר בטוח כיכר אנפה – תב"ר 365 : עדכון תקציב הפרויקט לסך של 2,500,000 ₪. השתתפות משרד התחבורה – 1,750,000 ₪. השתתפות בעלים מאגרות והיטלים של שכונת רקפות – 750,000 ₪. הקטנת השתתפות מק.ע.פ. בסך 50,000 ₪. מבוקש לאשר ביצוע הפרויקט ע"י החברה הכלכלית.

      מחליטים פה אחד

         א. לאשר התב"רים:


 תב"ר 319 -עבודות שיקום מערכות מים 

    תוספת 20 אלש"ח במימון רשות המים

                      





                   30  אלש"ח במימון ק.ע.פ

           תב"ר 324 - בית כנסת בשכונת סחלבים                       תוספת  5 אלש"ח במימון ק.ע.פ

           תב"ר 379 - ריהוט וציוד למרכז יחד                                            50 אלש"ח במימון קרן שלם

תב"ר 380 - שכונת רקפות (מ"ה) – 60 מגרשים                        13,544,369 ₪ -השתתפות  בעלים

           תב"ר 371 – מחשוב מוסדות חינוך                                 הפחתה 500 אלש"ח מק.ע.פ








     תוספת 500 אלש"ח מהתקציב הרגיל

           תב"ר 337 – מחסום כניסה דרומי, צפוני 

     וטמ"ס 2009 + 2010  


     תוספת 200 אלש"ח מקרן השמירה 2009

           תב"ר 365 – מעבר בטוח כיכר אנפה                               תוספת 750 אלש"ח - השתתפות בעלים

                                                                                                   הפחתה 50 אלש"ח מק.ע.פ 

      ב. תב"ר 380 – פיתוח שכונת רקפות- לאשר ביצוע ע"י החכ"ל 
 

                              והעברת  60% מהתקבולים בשנת  2010 בהתאם לתקציב שאושר

           תב"ר 365 – מעבר בטוח כיכר אנפה- לאשר ביצוע ע"י חכ"ל  והעברת 2,500,000 ₪ לחכ"ל

6. עדכון תקציב 2010
יו"ר
:
מבקש לאשר עדכון תקציב 2010 בהתאם למפורט.

            מחליטים פה אחד
               לאשר עדכון תקציב 2010 כדלקמן :

	סעיף
	שם הסעיף
	תקציב מקורי
	תקציב מעודכן
	שינוי

	233-810
	השתתפות ק.ע.פ. בהנדסה.
	---
	500
	500

	8132-910
	השתתפות התקציב הרגיל בתב"ר.
	---
	500
	500

	2221-911
	משרד בטחון פנים-עיר ללא אלימות.
	84
	300
	216

	722-753
	עבודה קבלנית –עיר ללא אלימות.
	122
	338
	216

	351-654

	רישום נישואין.
	60
	160
	100

	851-750

	עבודה קבלנית.
	52
	132
	80

	851-550
	הוצאות פרסום.
	25
	45
	20

	8132-757
	שירותי בריאות דנטלי.
	---
	80
	80

	3132-990
	משרד הבריאות-שרות בריאות דנטלי. 
	---
	80
	80


7. הסכמי הקצאות קרקע
יו"ר :
מבקש לאשר 2 הסכמים להקצאות קרקע, מעון יום ילדים נעמת ברחוב נרקיס 4 
                    ובית כנסת שכונת סחלבים ברח' דקל 2.
   מחליטים פה אחד

                לאשר פרוטוקול ועדה מקצועית להקצאות קרקע מיום 25.3.10 והסכמים
                להקצאות קרקע עם נעמת ובית כנסת "נר ברוך".
8. פתיחת חשבון בנק – היטלים ואגרות משכונת רקפות
יו"ר  :
מבקש לאשר פתיחת חשבון בנק להיטלים ואגרות משכונת רקפות .

       מחליטים פה אחד

              לאשר פתיחת חשבון בנק להיטלים ואגרות משכונת רקפות

9. אישור התקשרות לאחר משא ומתן להקמת פורטל חינוך

יו"ר  :
מבקש לאשר סיכום מו"מ עם חברת ניו מדיה בנושא פורטל החינוך.
מחליטים פה אחד

        לאשר התקשרות לאחר משא ומתן להקמת פורטל חינוך עם חברת ניו מדיה.

10. אישור פרוטוקול ועדת כספים מיום 23.2.10
ישראל  :
מבקש לאשר את מדיניות ניהול תיק ההשקעות. המדיניות הינה השקעה באג"ח מדינה 
                    ועד 25% באג"ח קונצרניות ע"פ הנחיות חוזר מנכ"ל משרד הפנים.
     מחליטים פה אחד 

          לאשר פרוטוקול ועדת כספים מיום 23.2.10 ומדיניות ההשקעה של המועצה.

11. אישור פרוטוקול ועדת תמיכות מקצועית מיום 8.4.10 
יו"ר  :
אנחנו מבקשים לאשר תמיכה בקרן רון ע"פ המלצות הועדה המקצועית ולאחר אישור 
                   ועדת התמיכות.

               מחליטים פה אחד
                  לאשר פרוטוקול ועדת תמיכות מקצועית מיום 8.4.10 והחלטת  ועדת 

                  התמיכות מיום 27.4.10.

12. ועדת תנועה ותמרור – עדכון הרכב הועדה
יו"ר
:
ע"פ הרכב הועדה מבקש להוסיף 2 חברים נוספים –   שימי אלבאז וחבר מהאופוזיציה,   
       יוסי לוי .
יוסי לוי  :
אני מאשר את הצטרפותי.

        מחליטים פה אחד

               לאשר עדכון הרכב ועדת תנועה ותמרור והוספת 2 חברי מועצה – שימי 
               אלבאז ויוסי לוי.

13. הסמכת גזבר המועצה ועוזרו (מנהל חוזים והתקשרויות) כממונה על הגביה ופקיד גביה, לצורך גביית קנסות: 
 א. קנסות שפסק בית המשפט לעניינים מקומיים
 ב. קנסות שהוטלו בשל עבירה שנקבעה כעבירה של ברירת משפט 
     (עבירות חניה)
יו"ר:   
מבקש לאשר הסמכת גזבר המועצה ועוזרו לצורך גביית קנסות: א. קנסות שפסק בית 
             
המשפט לעניינים מקומיים ב. קנסות שהוטלו בשל עבירה שנקבעה כעבירה של 
                   ברירת משפט (עבירות חניה).
        מחליטים פה אחד

             לאשר הסמכת גזבר המועצה ישראל שטרסברג ועוזרו (מנהל חוזים 
            והתקשרויות ) יוסי פרץ כממונה על הגביה ופקיד גביה לצורך גביית קנסות: 
 א. קנסות שפסק בית המשפט לעניינים מקומיים
 ב. קנסות שהוטלו בשל עבירה שנקבעה כעבירה של ברירת משפט (עבירות חניה)
14.  אישור הארכת התקשרות עם עמותת ההתאגדות הישראלית  לברידג'
יו"ר
:
עמותת ההתאגדות הישראלית לברידג' שוכרת משרדים בכותר הפיס מזה שנים. פנינו  
            לשר הפנים לאשר את חידוש הסכם השכירות לעוד 5 שנים. משרד הפנים בקש שנאשר 
             ההארכה במליאת המועצה.
      מחליטים פה אחד

                     לאשר הארכת התקשרות עם עמותת ההתאגדות הישראלית לברידג'. 
                      ההארכה תובא לאישור שר הפנים.

15. חוק עזר לשהם (תיעול) (תיקון), התש"ע 2010
יו"ר :
ע"פ המלצת רו"ח בוכניק הגשנו עדכון לחוק העזר תעול, קבלנו תגובה ממשרד הפנים 
                    שיש להוסיף סעיף בדבר תחולת החוק.
        מחליטים פה אחד

               לאשר חוק עזר לשהם (תיעול) (תיקון), התש"ע 2010.
16. עדכונים 
יו"ר :
פרישת מנהלת חמש – נרקיס פיין הודיעה על סיום עבודתה בחמש. הפניה הגיעה
                   ביוזמתה ואנו נכבד את בקשתה. נרקיס עבדה 8 שנים בחברה, 6 שנים כמנהלת, נאחל 
                    לה הצלחה ונודה לה על תקופת עבודתה המוצלחת.

בגרויות - הגיעו תוצאות בגרות חורף של תיכון שהם והן מציגות גידול  באחוז הזכאים 
                   של המחזור האחרון מ- 78%  ל – 88.2%. זהו הנתון הגבוה בתולדות התיכון, שבחים 
                    לצוות החינוכי למנהלת בית הספר, לתלמידים ולהוריהם.

            שכונת רקפות – שווקו 60 המגרשים בהצלחה ע"י המינהל. חכ"ל הכינה תוכניות 
            פיתוח ונבחר במכרז קבלן מבצע לפרויקט. היעד לסיום הכנת התשתיות - 2011.




חוק עזר השמירה- מצורף בזה לעיונכם חוות הדעת של היועמ"ש בנוגע לחוקיות חוק 
            העזר בנושא השמירה בשהם, בהמשך להחלטת בג"צ בעניין חולון. משרד הפנים מגבש 
            כללים ובהתאם להם אנחנו נתאים את חוק השמירה.

דפנה רענן- כהן :
ל"ג בעומר - אני רוצה לציין שזו השנה השנייה שאגף איכות הסביבה והחינוך נערכים 
            למזעור פגיעה ביישוב בנושא המדורות והגדרנו שטחים למטרה זו. אשמח לשיתוף 
            פעולה של כולם בנושא, פרסמנו הנושא לתושבים.

